
„AIDO“ PRIEDAS VAIKAMS 

Tėviškės grožis 
Gražios man pievos tavo, tėvyne, 
Sesių darželių margi žiedai, 
Rytmečio saulės spalva auksinė, 
Skendą gėlėse platūs laukai!.. 


Gražios man tavo žalios girelės, 
Karklais apaugę upės krantai, 
Švelnutis balsas lakštingalėlės, 
Ežero bangos, jojo meldai!.. 


Gražūs man tavo sodai, pakalnės, 
Seni, kuproti girios beržai, 
Skaistveidės saulės šypsenos švelnios, 
Pievose bičių darbščiųjų pulkai!.. 


Man graži tavo gamta, tėvyne, 
"Miško sparnuočių skambūs balsai, 
Ežerai, upės, dangaus mėlynė, 
Šypsančios žvaigždės, tėvų kapai. 


M. Pumputis. 

AUŠROS VARTAI 


AUŠROS VARTAI 


Kitą šventadienį Jonelis pa- 
prašė tėvelį nuvesti jį į Aušros 
Vartų koplytėlę. Jonelis jau buvo 
ėjęs po Aušros Vartų koplyčia, 
matė žmones gatvėje stovinčius 
ir pasieniais beklūpančius, bet dar 
nebuvo apsilankęs pačioje koply- 
čioje ir prisižiūrėjęs Dievo Motinos 
paveikslui. Tėvelis sutiko. 

Jonelis su tėveliu ėjo Didžiąja 
gatve ir matė nemaža gražių mū- 
rinių namų. Kai jiedu priėjo šv. 
Teresės bažnyčią, prasidėjo gatvė 
lygiai išgrista ir nuo čiavisi vyriš- 
kiai, eidami į Aušros Vartų koply- 
čią, nusiimdavo kepures. Tėvelis 
ir Jonelis taip pat nusiėmė kepu- 
res ir iš lengvo, neskubėdami, 


pradėjo eiti koplyčios link, 
paskui pasuko kairėn ir 
įėjo į ilgą koridorių su laip- 
tais. Tais laiptais jiedu ki- 
lo vis aukštyn, kol pasiekė 
pirmąją koplyčią, o iš jos 
pateko į tąją, kurioje yra 
stebuklingasis Dievo Moti- 
nos paveikslas. Paveikslas 
buvo atidengtas, ir Jonelis 
galėjo prisižiūrėti, kiek tik 
patinka. 

Jonelio tėvelis su dide- 
liu pamaldumu priklaupė 
prieš Sv. Panelės paveik- 
slą, persižegnojo ir įbėdė 
paveikslan akis.'Jonelis pa- 


darė tą pat. 
Sv. Panelė atvaizduota 
be Kūdikio, rankas laiko 


sudėjusi ant krūtinės kryž- 
mai, galvą palenkusi į de- 
šinę, o akis nuleidusi. Jos 
veidas pailgas, nepaprastai 
ramus, iš jojo tryška mei- 
lė ir šventumas, akys pil- 
nos gailestingumo. Visas 
paveikslas pridengtas si- 
dabriniais drabužiais, ma- 
tyti tik veidas ir rankos. 
Apilnk paveikslą koplyčioje iška- 
binta daug įvairių sidabrinių votų; 
tai tikinčiųjų atsidėkojimas Dievo 
Motinai už suteiktas malones. 

Pasimeldę Jonelis ir tėvelis 
taip pačiais laiptais išėjo ton pa- 
čion Aušros Vartų gatvėn. Gatve 
ėjo ir iš lėto važiavo susikaupę 
žmonės. Daug kas stovėjo ir klū- 
pojo. Jonelis ir tėvelis taip pat 
persižegnojo ir nuėjo. po koplyčia 
kiton miesto pusėn. 

— Pasakyk, tėveli, — paklausė 
Jonelis, — iš kur ir kada atsirado 
šis Dievo Motinos paveikslas? 

— Niekas tikrai nežino, kas šį 
paveikslą piešė ir kuomet jis čia 
atsirado. Vieni sako, kad jis Vy- 

AUŠROS VARTŲ PANELĖS PAVEIKSLAS 


tauto Didžiojo laikais atvežtas iš 
Konstantinopolio ir kad paveikslą 
esą piešęs šv. Lukas. Kiti tvirtina, 
kad paveikslas Vilniuje atsirado 
kiek vėliau... 

— O kaip gi, iš tikrųju, yra? — 
vėl paklausė Jonelis. 

— Sakau, kad niekas nieko 


tikra nežino, tik spėja. Už tat visi 
gerai žino, kad šis Dievo Motinos 
paveikslas yra stebuklais pagar- 
sėjęs ir kad daugybė tikinčiųjų 
gavo gausių Dievo malonių. Šį 
paveikslą gerbia visi, ne vien ka- 
talikai. 


| 

Dariau ir Girėne! 


Dariau ir Girėne, 
Jūs narsieji vyrai! 
Tarp tautų didžiųjų 
Šalį mūs išgyrėt! 


Nugalėjot jūras, 
Sūkurius Atlanto, — 
Šitą gražų žygį 
Mes visi suprantam. 


Jums sparnai palūžo, 
Bet drąsa mums liko: 


Padarysim jūsų 


Pėdomis dar žygių! 


Danutė Rupšytė. 

Gera gelumbė 


Vienas kurpius našlys tu- 
rėjo dukterį Onyte. Onytė ge- 
ra buvo mergaitė: ir darbšti, 
ir šeimininkė, tik mėgo rėdy- 
tis. Sumanė ji kartą šventei 
pasisiūti naujus drabužius, nu- 
ėjo krautuvėn ir išsirinko la- 
bai gražios gelumbės po 5 
auksinus už metrą. 

Nešasi Onytė pirkinį namo 
ir galvoja: | 

— Bars mane tėvelis, ne- 
mėgsta jis, kai aš leidžiu pi- 
nigus parėdams.. Tad bent 
pasakysiu jam, kad už gelum- 
bę mokėjau ne po 5, bet po 
3 auksinus. Tėvelis čia mažai 
nusimanąs, jis man patikėsiąs. 


Tėvelis ši kartą Onytės ne- 
barė, dargi pagyrė. Ji pasi- 
naudojo tėvelio geru ūpu, iš- 
prašė 10 auksinų siuvėjai už- 
mokėti, pridėjo savo 5 auksi- 
nus, sutaupytus per ilgesnį 
laiką, ir nubėgo krautuvėn 
atsilyginti už gelumbę. 

Tuo tarpu pas kurpių užė- 
jo vertelga žydas. Pamatęs 
gelumbę, begulinčią čia pat 
ant stalo, pradėjo klausinėti, 
po kiek už ją mokėta. 


— Po tris auksinus už 
metrą, — atsakė kurpius. 

— Nebloga medžiaga, — 
pagyrė vertelga, -— parduokite 
ją man, aš jums po keturis. 
auksinus duosiu. 

Onytės tėvelis sutiko. Žy- 
das užmokėjo pinigus, pasi- 
ėmė gelumbę ir išėjo. 

Netrukus sugrižo ir Onytė, 
linksma ir patenkinta, kad vi- 
sa taip sklandžiai sekasi. 

— Na, dukra, — sako tė- 


vas, — aš čia be tavęs gerai 


uždirbau, tavo gelumbę žydui 
pardaviau brangiau, po ketu- 


ris auksinus. Dabar galėsi 
brangesnės gelumbės nusi- 
pirkti. | 

Pabalo Onytė, išgirdusi 


šiuos tėvelio žodžius, ir sudri- 
bo kėdėn. Kurpius suprato, 
kad įvyko kažkas negera ir 
pareikalavo visa papasakoti. 
Onytė kukčiodama turėjo tė- 
veliui prisipažinti, kad ji pati 
gelumbę buvo suderėjusi po 
5 auksinus. 

Tėvelis supyko. Jis pasili- 
ko sau tuos pinigus, kuriuos 
gavo iš vertelgos, ir Onytė 
paliko be drabužių. 


"Skruzdėlytės Greitutės miestas 


Didžiulis mūsų miestas 
Iš spyglių ir šakelių, 
Prie įo našlutės žydi, 
Paparčiai galvas kelia. 


Čia skuba auklė Kruopštė, 
Gera, gera senutė, 

Čionai vikri bėgioja 
Visad linksma Greitutė... 


Didžiulis mūsų miestas 
Šimtų šimtai gatvelių, 
Šimtų šimtai gyvena 
Čia brolių ir seselių. 
Vyt. Nemunėlis. 


Nr 15 V A RUPIE LOS | 229 


Marcinkonių parap. vaikai po pirmos šv. komunijos. Jų tarpe yra klebonas 
kun. Z. Butkevičius ir p. Sukackienė, kuri juos ruošė prie išpažinties. 


Senas kryžius 


Ten prie kelio, pamiškėje, gale lauko, 

Senas kryžius susimąstęs sau stovėjo. 

Jis veizėjo, kaip rugeliai jūra plauko, 

Ir lingavo seną galvą, pučiant vėjui. 
Susimąstęs jau senai jisai čia stovi, 
Galvą jau senai nuo vėjo jis linguoja, 
Apie mūs tautos garbingąją senovę 
Jis pavargusiam keleiviui pasakoja. 

ir jau daug audrų prąslinko pro šią vietą, 

Lietūs daugel kartų plovė šitą kryžių, 

Bet jis vis dar stovi, lyg iš aukso lietas, 

Jis visam, lyg tas lietuvis, pasiryžęs. 

O tenai jame Rūpintojėlis rymo 

Ir, palenkęs galvą, žiūr į juodą žemę... 
Dar toliau artojas tarp juodų arimų 

Į juodąją dirvą prastą žagrę remia. 

Tyluma aplinkui... Medžiai tik šnarena, 

Kur-ne-kur sučiulba linksmasis paukštelis, 

Linksmas piemenukas laukan bandą gena... 

O senasis kryžius stovi dar prie kelio... 


J. Mackevičius. 

Dr. RL 


Gaidelis ir katinėlis 


Seniai, kuomet dar žvėrys žmo- 
nėms netarnavo, gyveno labai var- 


gingas gaidelis. Jis neturėjo ko 
lesti. | US 
1 — Eisiu, — sako, — į pasaulį 
„laimės ieškoti, gal kur rasiu grū- 


-~ delių palesti. 
Ir išėjo. Beeidamas susitiko ka- 
tinėlį. 
— Kur tu eini? — klausia gai- 
delis. 
— Einu į pasaulį laimės ieško- 
ti, gal kur gausiu pienelio palakti. 
— Tai eikime kartu. 
Nuėjo. Priėjo sodybą. Girdi — 
dainuoja: || 
„Sunku gyventi žmogui ant svieto, 
iš visur vargas, nelaimės spau- 
džia...“ — 
o dainos 
liūdni. 
Pagailo gaideliui žmogaus. ll- 
gai klausėsi. Pagaliau, žmogus bai- 
gė dainavęs ir sunkiai atsiduso: 
— O, kad turėčiau 


aidai taip liūdni, taip 


linksmą 


dainorėlį, gal ir vargeliai būtų man 
lengviau vargti. 

Gaidys nebeiškentė ir, kaip iš- 
galėdamas, linksmai užgiedojo: 

— Kakarikū-ū-ū! 

— Kas tu?! — paklausė žmo- 
gus nustebęs. 

— Aš esu gaidys, moku links- 
mai giedoti. 

— Tai eikš pas mane giedoti, 
tai duosiu tai grūdelių palesti. 

Gaidys nudžiugo, bet sako: 

— Mielai eičiau, bet turiu drau- 


` gą katinėlį. 


— O ką jis moka? 

— Jis moka peles gaudyti ir 
gražiai kniaukti. 

— Kniau, kniaaau! — sukniaukė: 
katinėlis. 

— Tai eikšekite abudu pas 
mane. Tau, gaideli, duosiu grūde- 
lių palesti, o tau, katinėli, piene- 
lio palakti. 

Ir pastojo gaidelis ir katinėlis. 
pas žmogų tarnauti. 

Mano birbynėlė 


Graži mano birbynėlė 

Giluosninė, 
„ Skamba jos skardi dainelė 

Auksinė. 

Augo, dygo ji tėvelio | 
Klonely, 

Joj tupėjo ir čiulbėjo 
Lakštelė. ` 


Supo, lankstė ją šiaurusis 
Vėjelis, 

Kol pakirto ją aštrusls 
Peilelis. 

Graži mano birbynėlė, 
Gluosninė, 

Skamba jos skardi dainelė 

i Auksinė. 


K. Tėma.. 

PABARONĖ 


Iš Vilniaus į pietus važiuojant, 
rasi Varėnos stotį, o nuo stoties 
už 10 km. į šiaurę rasi Pabaronės 
kaimą. Kaimas išsiskirstęs viensė- 
džiais. Jame yra 12 gyvenamų 
trobų, visi gyventojai lietuviai. 

Per Pabarone teka nedidelis 
upeliukas, kuris Baronu vadinamas. 
Cia seniau gyvenę pabaroniečiai 
nuo upelio ir savo sodžių Paba- 
ronės vardu pavadino. 

Aplink turime daug miškų, juo- 
se—daug uogų. Netoli yra vieno 
dvarininko  Sveckaus tvenkiniai, 
juose jis mums nedraudžia išsi- 
maudyti. Taigi, vasarą pas mus 
gražu ir linksma. Gaila, kad neuž- 
sukote į mūsų sodžių, — tuomet 


patys pamatytumėte. 

Tarp Pabaronės pievų niūkso 
neaukštas Barsukalnės pilia- 
kalnis. Kas jį supylė — nėra žinių. 
Spėjama tik, kad jis buvo pradė- 
tas pilti labai seniai ir dėl kaž- 
kokios priežasties  nepabaigtas 
pilti. Per Didįjį karą pabaronie- 
čiai buvo išsikasę jame urvus ir 
slėpėsi patys ir savo turtą. Kiek- 
viena šeima turėjo savo urvą. Bai- 
sus ir blogas buvo juose gyveni- 
mas, bet dar baisiau buvo, kai ant 
aplinkinių pievų pradėjo virsti pa- 
trankų kulkos. Daug pabaroniečių 
atmena tuos baisumus ir senes- 
nieji mėgsta pasakoti apie juos 
jaunesniems. 


St. Būdėnas. 

Kopūstai 


Atėjo kartą motina su 
dukryte daržan, kur buvo pa- 
sodinti kopūstai. Kopūstų gal- 
vos jau mezgėsi, bet motina 
buvo susirūpinusi. 

— Pažiūrėk, Elzyte, į šį 
lapą. Matai štai šias geltonas 
kruopytes. Tai kiaušinėliai; iš 
jų išsiris vikšrai, iš vikšrų bus 
plaštakos, kurios skraido mū- 
sų darže. Vikšrai labai ėdrūs 
ir sunaikins mūsų kopūstus. 


Tai tu, dukrele, po pietų ap-: 


žiūrėk kopūstų galvytes ir su- 
naikink plaštakų kiaušinėlius. 

Nepaklausė Elzytė motinos, 
atidėjo užduotąji darbą kitai 


dienai. Kitą dieną atsirado ki- 
tas darbas ir apie kopūstus 
Elzytė visai užmiršo. Tuo tar- 
pu motina apsirgo ir negalėjo 
Elzytės prižiūrėti. 

Po kelių savaičių motina 
pasikėlė ir išėjo daržan su 
Elzyte pasivaikščioti. Kai įėjo 
jos daržan, motinai net bloga 
pasidarė.  Kopūstų nebebuvo, 
styrojo tik vikšrų apgraužti 
stiebai. Suprato Elzytė, kaip 
blogai ji buvo pasielgusi, pra- 
dėjo motinos atsiprašinėti, bet 
jau buvo per vėlu: kopūstų 
tais metais jos neturėjo, 


Labe 


Tėvų tėvai per amžius porino ir mokė, 
Kad lapė esanti nei šiokia, anei tokia, 
Ji viską vagianti, labiausiai vištą, 
Ir ūkininkus ji apgauti pasiryžta. 


Tai melas! Lapės naudą matome visur mes: 
Ji minta žiurkėm, pelėmis ir niekšais kurmiais. 
Kad ūkininkui nuo graužikų gina lobį, 

Kaip dovaną, ji kartais vištą pasigrobia. 


Bet tai, sakau, atlyginimas užtarnautas. 
Dėkokim lapei už dirvas jos išpeliautas. 
Kai ji yra gudri ir puošnų kailį teikia, 
Ji ypatingai gerbti ir globoti reikia. 


M. Grigonis. 

Simelis 


— Darbo daug turiu šiandieną, 
Pasėdėk, Simeli, vienas, 
O lauktuvių —raudonų 
Tau nupirksiu obuolių. 


O Simelis mūs mažutis 

Prašo lūpeles papūtęs: 
— Aš nenoriu raudonų, 
Pirk, mamyte, man saldžių. 


Bet mamytė vos išėjo, 

Tuoj Simelis verkt pradėjo: 
— Oi, mamyte, ū-ū-ū, 
Aš nenoriu obuolių! 


ed) 


K. Tėma. 


Užburtoji giria 
(Pasaka) 


Senai, labai senai vienoje ša- 
lyje gyveno karalius ir karalienė. 
Jiedu turėjo sūnelį ir gražią duk- 
relę. Jų šalis buvo labai turtinga, 
o rūmai, kuriuose jie gyveno, 
buvo tokie gražūs, kad gražesnių 
pasauly niekas dar nebuvo matęs. 

Ilgai jie gyveno laimingai, bet 
žmogaus gyvenime netrūksta ir 
nelaimių. Taip atsitiko ir su kara- 
liaus šeima. Mat, karalius nežino- 
jo, kad toli, užburtoj karalystėj, 
gyvena pikta burtininkė, kuri jo 
neapkentė ir kiekvieną kartą ieš- 
kojo progos jam atkeršyti. Netru- 
kus ta proga pasitaikė. 

Karalius su karaliene nuvažia- 
vo į svečius pas savo gimines. 
Vaikai pasiliko namie. Atskrido 
piktoji burtininkė, užmigdė vaikus 
ir nusinešė juos į didelę tamsią 
girią. Numetė vaikus ant sama- 
nų, o pati nulėkė į savo užburtą 
karalystę. 

Po kiek laiko nelaimingi vaikai 
pabudo iš miego ir nebegalėjo su- 
prasti, kur jie dabar esą. Karalaitė 
ėmė verkti. Broliukas ramino ją, 
kaip galėdamas, ir prižadėjo suras- 
ti kelią namo. Ilgai jiedu klaidžio- 


jo po girią, bet kelio nebesurado. 
Mat, tas miškas buvo užburtas. 
Vaikai pasistatė iš medžių šakų ir 
lapų palapinę ir abudu joje apsi- 
gyveno. Maitinosi uogomis ir lau- 
kiniais obuoliais. 

Vieną kartą karalaitis pasidarė 
sau šaudomąjį lanką ir išėjo me- 
džioti. Eidamas išgirdo nepaprastai 
gražų čiulkėjimą. Pribėgęs arčiau, 
pamatė ant gluosnio tupintį didelį 
paukštį. Paukštis žiūrėjo į jį ir taip 
gražiai čiulbėjo, jog karalaitis dar 
niekuomet nebuvo girdėjęs tokio 
gražaus balso. Paukštis čiulbėda- 
mas skrido vis gilyn į mišką, o 
karalaitis bėgo paskui jį. Pagaliau, 
pribėgo aikštę, kurios viduryje 
stovėjo puiki pilis. Paukštis lėkė į 
tą pilį, vesdamas paskui save ir 
karalaitį. Atvedęs į pilies kiemą, 
nulėkė atgal į mišką. 

Karalaitis, įėjęs į pilį, pamatė 
daug puikių kambarių. Jų sienos 
buvo išpuoštos auksu ir sidabru. 
Stalai buvo apkrauti įvairiais val- 
giais, bet pilyje nesimatė nė vie- 
no žmogaus, nė vieno gyvo sutvė- 
rimo. Karalaitis puolė valgyti, nes 
buvo labai alkanas. Bet vos para- 

gavo tų valgių, tuojau užmiršo sa- 
vo sesutę, tėvelius, jo širdis suak- 
menėjo ir jis pasidarė bejausmis. 

Tuo tarpu karalaitė ilgai laukė 
brolio ir nesulaukdama ėmė verkti 
ir šaukti. Ji manė, kad jis paklydo 
kur nors girioje. Todėl išsirengė 
jo ieškoti. Beeinant ją užklupo 
naktis. Karalaitė atsigulė po storu 
gluosniu ir užmigo. Rytą pabudusi, 
išgirdo gražų paukščio čiulbėjimą. 
Pakėlusi galvutę, pamatė didelį 
paukštį, tupintį ant gluosnio. Tai 
buvo tas pats paukštis, kuris ir jos 
broliuką nuvedė į užburtą pilį. 
Paukštis savo čiulbėjimu ir kara- 
laite nuvedė į užburtos“ pilies 
kiemą ir paliko. Karalaitė besidai- 
rydama pamatė puikų raudonų 
rožių krūmą. Ji pribėgo prie jo ir 
paklausė: 

— Rože, rožele, pasakyk man, 
kur yra mano broliukas? 

Rožė tarė: 

— Pavirsk rože, tai kasdien jį 
matysi, nes jis gyvena šioje pily- 
je. Tik žiūrėk, kai jis išeis iš pi- 
lies, neverk, nes ir jis tada pavirs 
rože ir kas mus išvaduos tuomet 
iš burtų? 


VAIR P Ei COES 

Vos rožė tai pasakė, karalaitė 
pavirto raudona rože ir priaugo 
prie šakelės. 

Kitą dieną karalaitis išėjo iš 
pilies ir sustojo prie rožių krūmo 
jomis pasigėrėti. Staiga viena ro- 
žė pakėlė galvutę, o ant jos lape- 
lių pasirodė rasos lašai (tai buvo 
karalaičio sesutė). 

Karalaitis puolė prie jos, bet 
tuo laiku ir jis pavirto rože ir pri- 
lipo prie šakelės. 

Tuo metu takeliu į pilį ėjo ka- 
ralienė, ieškodama savo vaikų. Pa- 
mačiusi rožių krūmą, pravirko ir 
tarė: 

— Nuskinsiu rožę ir nuėjusi į 
pilį mirsiu. Mam nėra reikalo gy- 
venti pasauly. 

Tai tariusi, ji nuskynė dvi ro- 
žes, norėdama jas pabučiuoti. Bet 
vos prispaudė rožes prie lūpų, jos 
iškrito jai iš rankų ir pavirto jos 
vaikais. Su džiaugsmo ašaromis 
pabučiavo karalienė savo vaikučius 
ir, parsivedusi juos namo, iškėlė 
didžiausią puotą. Ir aš toje puoto- 
je buvau, alų midų gėriau, per 
barzdą varvėjo, burnoj NEETA: 

Man gražesnės... 


Jau vasaros vėjelis 
Ir vėl aplankė mus, 
Ir gėleles išbarstė 
Po pievas ir laukus. 


Pievelės pasipuošę 
Gėlėmis gražiomis, 

O žalios girios skamba 
Paukštelių dainomis. 


Jų skambios dainos plaukia 
Į mano liūdną širdį, 
Kiekvienas žmogus džiaugias 
Jų daineles išgirdęs. 


Nors paukščiai gražiai čiulba, 
Nors skambios jų dainelės, 
Bet daug gražiau dainuoja 
Mūs jaunosios seselės. 
Žydrūnė. 

V AK PES 


Mėnulis ir mes 
Stai mėnulis paliai žemę 
Toks sustingęs, toks ramus. 
Ar matai, kaip jis šnairuoja 
Bežiūrėdamas į mus? 


— Ei, Staseli, miklink kojas, 
Tik, vyruti, nesuklupk! 

Kaip pribėgsim prie mėnulio, 
Tuoj už nosies jį nučiupk! 


Na, ir bėgam, na, ir skriejam 
Per kelmynus, per lankas, 
O mėnulis vis dar žvalgos, 
Vis dar šypsos pro šakas. 


Žiū — Staselis jau sustojo. 
— Ką? ar kojų nebtekai? 
— Stok ir tu, Leonardėli, 
Šitaip skristi — ne juokai. 


Galim dumti, kur tik norim, 
Galim bėgti kažin kiek, 
Bet to spindinčio mėnulio 
Nepasieksime vis tiek! 

L. Žitkevičius. 


Paukštukai obely 


Pačiame sodo pakraštyje augo 
kerojo aukšta storaliemenė, pla- 
čiašakė obelis. Pavasariais puošėsi 
jinai baltais rausvais žiedais, sta- 
čiai | juose buvo visa paskendusi. 
Rudeniais raudonavo, didžiavosi sa- 
vo raudonšoniais vaisiais, lyg ki- 
tom kalbėdama: 

— Kas iš jūs! žiūrėkite, aš net 
šakų nenulaikau, obuoliais nusvertų. 

Kitos sodo obelys, tankumyne 
sodo suaugusios, buvo, palyginti, 


prieš aną išsišakojusią, tik aukšti, 
tiesūs medeliai, lyg sulysusios, 
maža kam tikusios, žmogystos. 
Vieną pavasario rytmetį nutū- 
pė ant obelies šakos mažytis pil- 
kas paukštukas. Kurį laiką plonu 
balseliu pačypsėjęs, parsikvietė ki- 
tą. Ir prasidėjo nuo to laiko jų 
darbymetė. Abudu, vienas kitam 
nepasiduodamu, tempė ir tempė į 
obels dvišakumą ivairiausius plau- 
kelius ir plunksneles. Pačypsės 

truputėlį, atrodo, lyg pasilsėti va- 
landikę norėdamu, ir vėl dirba, ir 
vėl triūsia. Vis tai stato namelius, 
kuriuose turės gimti ir augti jų 
mažyčiai. 

Tik jau tada, kai lizdelis buvo 
visiškai paruoštas, kai jo vidus bu- 
vo išapskritintas, išdailintas — pa- 
telė pradėjo jau dėti kiaušinėlius. 
Po kurio laiko tupėjo jinai ant 
penkių žalsvų kanapėtų kiaušinėlių, 
šildydama juos, nė maisto paieš- 
koti nuo jų niekur neatsikeldama. 
Patinėlis jai ir kirmėlaičių atneš- 
davo, ir paguosdavo ją, ant ša- 
kos pritūpęs skardžiu balseliu jai 
ipačiulbėdamas. Lianksmiau tada pa- 
telei darėsi. Norėdavosi ir jai būti 
drauge su patinėlių, drauge su 
juo ant šakos pritūpusiai skar- 
džią dainelę pačiulbėti, tik kiauši- 
nėliai ją prie savęs lyg prikalę lai- 
kė, neatleisdami nė trumpiausiai 
valandikei. Tik jau tada, kai pa- 
matydavo, kad kas nors nori prie 
jos visiškai arti prisėlinti ir ją 
griebti — purpterdavo tiktai kur 
tarp lapų ir iš ten žiūrėdavo: ar 
kas nors grobščia ranka nesiekia 
jos brangiųjų kiaušinėlių ar jų, pirš- 
tais pagriebęs, netriuškina, nemė- 
to į žeme. 

Praėjo savaitė. Praėjo kita. Die- 
mos vis gražios. Aplinkoj daug jau 
gėlių. Dangus visur toks mėlynas 
mėlynas. O patelė dar vis tupi 
ant kiaušinėlių, kaitina juos savo 
kūneliu, šildo, atsargių atsargiau- 
siai, tik retkarčiais juos patrinda- 
ma, kad visi šoneliai lygiai įšiltų. 
Pati jau visiškai sulysusi, įdubu- 
siom, atrodo, jau nebegyvom ake- 
lėm žiūri tik į tolumą, lyg nieko 
nė matyti jau nebepajėgdama. 

Vieną vidudienį sučypsėjo, skil- 
damas iš kiaušinėlio, mažytis paukš- 
tukas. Po jo kitas, trečias... visas 
penketas. Džiaugėsi tada paukšty- 
tė, savų vaikučių gyvų ir sveiku- 
čių sulaukusi. Pati jau lėkė ieško- 

ti jiems maisto, vienus palikdama, 
greit su kirmėlaite ar musele vėl 
pas juos skubėdama. 

Kartą pavakariais paėmė tėve- 
lis mažą Vincelį už rankelės, nu- 
vedė prie obels ir, liepęs tyliai lai- 
kytis, pasakė: 

— Žiūrėk, kokie mažyčiai ir 
kokie gražūs. 

Vincelis, išplėtęs akeles, žiūrė- 
jo, kvapą sulaikydamas, nė ma- 
žiausiu judėsiu nesujudėdamas, bi- 
jodamas paukštyčiams sudrumsti 
jų ramumą. Tuo syk obels šakose 
sučypė jų motina. Mažytę kirmė- 
laite snapelyje laukydama įsikan- 
dusi, šokinėjo nuo vienos šakos 
ant kitos vis arčiau lizdelio. 

Tėvelis paėmė Vincelį ir pra- 
vesdamas tarė: 

— Netrukdykime jiems valgy- 
ti Matai, kaip motinos balsą iš- 
girdę, aukštyn galveles kelia, 

Paukštyčiai  žiodė  snapelius, 
judino sparnelius, vienas pro kitą 
stengdamiesi iškelti aukščiau sa- 
vąjį smapuką.  Vincelis kasdien 
lankė paukštukus, trumpai tik į 
juos pažiūrėdamas. Kaip jis nu- 
stebo, kai vieną syk obels dviša- 
kume paukštyčių nerado. Tekinąs 
atbėgo namo, verkdamas beveik 
prisoko prie tėvelio ir sakė: 


— Tėtušėli, mūsų  paukštukų 
jau nėra... 

— O kur? 

— Gal kas išsinešė?.. 

— Eik tu. 

— O kur jie? 

— Juos išsivedė pati motina. 


Jau visiškai užaugino, todėl dabar 
lizdelis jiems beveik nereikalingas. 
Praėjo kelios savaitės ir Vince- 
lis pamatė ties obels dvišakumu 
vėl tą pačią pilką paukštytę. Po 
kelių dienų matė dvišakumoj to- 
kius pat paukštukus, ir vėl jam 
širdužė džiaugsmu plesdeno. 

DOMININKAS MARGĮ MOKO... 


VARPELĽTS 

Domininkas nuo tėvuko 
Gavo dovanų—šuniuką. 
Margis, taip šuniuks vadinos, 
Greit priprato prie vaikino. 
Vaikas ryžos, iš tiesų, 

Ji išmokyt išdaigų. 


Kartą Domininkas kieme 

Taip šunelį mokyt ėmė: 

„Štai klausyk, Margiuk mielasis, 
Aš tolyn kepurę mesiu, ` 

O, tu ją, žiūrėk, viens du 


„Man atneški. Na, metu!“ 


Nuužė tolyn kepurė, 

O Margiukas klausos, žiūri 

Ir... ramiai sau vietoj sėdi. 

— Ak, tu, nerangusai briedi, — 
Šaukia Domas jau piktai — 
Kaip tupėsi dar ilgai?! 


Bėk greičiau, kitaip, Margeli, 
Gausi paragaut rykštelės! 
Bet, kaip Domas nekalbėjo, 
Jis tačiau nepajudėjo. 

Ir kepurę štai, vaikai, 

Ein pasimti jis patsai. 

Ylius 


Baimė ir nerimas viešpatavo 
miško sargų tarpe. Mat, miške ras- 
ta buvo pėdai svetimo elnio. Tie- 
sa, ligšiol jokia žmogaus akis jo 
neregėjo, tačiau pėdsakai aiškiai 
rodė jį esant miške. 

Svetimasis elnias, gavęs vėliau 
Yliaus vardą, išsinerdavo iš savo 
landynės ir eidavo ganytis tuomet, 
kada pelėdos imdavo klykti. Ylius 
ganydavosi ilgai, visą naktį. Ir tik 
kai pradėdavo rytuose rausti ir 
miške brėkšti, jis grįždavo atgal į 
miško tankumynus. 

Seni medžiotojai, spręsdami 
pagal jo pėdsakų dydį, tvirtino 
esant jį nepaprastai didelį. Ir tik- 
rai, jo galvą puošė mažiausiai dvi- 
dešimtšakiai ragai, o kūnas svėrė 
per 300 svarų. 

Prieš Ylių kėsinosi ne vienas 
medžiotojas. Tarytum tai nujaus- 
damas, Ylius neviešėdavo ilgiau 
vienoje miško klampynėje ir keis- 
davo dažnai savo guolį ir ganyk- 
las. Ir taip ilgą laiką pavykdavo 
Yliui medžiotojus suvedžioti. 

Vienas medžiotojų budėjo net 
tris naktis prie vieno elnių mėgia- 
mo kelio. Veltui įtempęs akis se- 
kė jis, ar nepasirodys Ylius, ar 
meišsiners iš miško tankmės gau- 
rota, dideliais ragais papuošta jo 
galva. Tik į rytą trečiosios nakties 
medžiotojas pajuto kažkieno žvilgs- 
nį iš užpakalio. Greitai atsigrįžo, ir 
net sudrebėjo. Vos už poros žings- 
nių nuo jo riogsojo elnias ir pik- 
tomis akimis žiūrėjo į jį. Medžio- 
tojas griebėsi už šautuvo. Bet jau 
toje vietoje nebuvo žvėries. Ir tik 
miško medžių viršūnių lingavimas, 
šakų traškėjimas ir kanopų bilde- 
sys sakė, kad tai nebuvo vaiduoklis, 

Susijaudinęs ir medžioklės karš- 


čio pagautas, medžiotojas nusekė 


paskui. Jis priėjo artimiausią klam- 
pynę. Pamažu, atsargiai sėlinosi 


medžiotojas ton vieton, kur dingo 
elnias. Jis stengėsi sėlinti prieš 
vėją, kad jautri elnio uoslė nepa- 
justų jo. Medžiotojas taip žygiavo 
visą valandą. Pagaliau, jis priėjo 
žemus beržų ir alksnių krūmokš- 
nius, išsidriekusius plačiai po visą 
pelkę. Nuo kimso ant kimso, nuo 
krūmo ant krūmo šokinėdamas, 
visas išprakaitavęs, medžiotojas 
tęsė savo kelionę. Stai ir vien ber- 
žiukais apaugusi lanka. Joje mėgs- 
ta ganytis elniai. 

Medžiotojas sustojo ir ėmė dai- 
rytis. Miškas brėško. Darėsi kas- 
kart šviesiau. Viešpatavo tyla. Tik 
mažų muselių zvimbesys ir zirzė- 
jimas pranašavo greitą saulėtekį. 
Staiga išvydo jis gaurotą Yliaus 
galvą. Medžiotojas griebėsi už šau- 
tuvo, bet ir vėl elnias dingo. 

Kitą kartą vienas iš eigulių ma- 
tė pro žiūronus Yliaus kovą su 
stambiausiu to miško elniu patinu. 
Vylingai, iš pasalų Yliaus užpultas, 
jis žuvo subadytas vietoj. 

Laikui bėgant Yliaus aukų skai- 
čius didėjo. Nebuvo dienos, kad 
iš po nakties nebūtų rastas Yliaus 
subadytas koks nors to miško el- 
nias patinas. Ylius siautė, plačiai 
skleisdamas mirtį. Kartą pats ku- 
nigaikštis, tų miškų savininkas, va- 
žiuodamas savo pilin, užtiko Ylių, 
kaip šis baigė badyti vieną silpną 
elnią. Visi miško sargai ir girinin- 
kai po to lakstė po mišką ir me- 
džiojo Ylių. Bet šis išvengė visų 
jam paruoštų spąstų. 

Pagaliau, kunigaikščiui įsakius, 
buvo suruošta didelė prieš galva- 
žudį medžioklė. Toji miško dalis, 
kur slapstėsi Ylius, buvo virvėmis 
iš visų pusių apjuosta. Ant tų vir- 
vių buvo prikabinta daug įvairia- 
spalvių popierinių vėliavėlių. Vėjui 
papūtus, vėliavėlės šiūreno, judėjo 
ir buvo nepereinama miško žvė- 

rims užtvara. Medžiotojai užėmė 
savo vietas. Varovai ir šunes ėmė 
ginti žvėris į juos. Medžiotojams 
valia buvo tik į Ylių šauti, ir jie 
laukė jo pasirodant. 


Ylius nesiskubino.  Gudruolis! 
Jis vienu šuoliu peršoko miško 
kelelį su stovinčiais ant jo me- 


džiotojais ir greitai dingo me- 
džiotojams iš akių. Pora paleistų 
į Ylių kulkų prazvimbė pro šalį ir 
nesužeidė jo. Medžioklė baigėsi 
nieku. Matyti, kad toji medžioklė 
paveikė Ylių. Jis dingo visai. Žmo- 
nės teiravosi apie jį, tačiau niekur 
nieks nežinojo, kur jis dingo. 

Tik vienas žmogus žinojo Yliaus 
paslaptį, bet šis niekam nepasako- 
jo. Tai buvo senas miško valkata 
ir medžiotojas vagis, — rudašis 
Jokūbas. Jis vertėsi ne tik uogo- 
mis ar grybais, bet ir spąstų stir- 
noms ir kiškiams statymu. Dieną 
vėliau po medžioklės rudasis Jo- 

kūbas keliavo mišku ir tikrino pa- 
statytus savo spąstus, ar nėra kur 
patekusios stirnos, kiškio. Staiga 
užgirdo jis tokį baisų bliovimą, 
priešmirtinį žvėries stenėjimą ir 
gargaliavimą, kad Jokūbui pasi- 
šiaušė plaukai ant galvos ir siaubas 
pagavo jį. Atsipeikėjęs jis ėmė 
slinkti tojon pusėn ir, praskleidęs 
šakas, išvydo nepaprastą reginį. 

Priešais stovėjo dvynės pušys. 
Tarp jųjų stuobrų kybojo pasikoręs 
Ylius, daužėsi į visas puses ir blio- 
vė kankindamasis. Rudasis Jokū- 
bas, apsidairęs aplinkui, ar nieks 
jo nemato, išsitraukė peilį. Jis 
priėjo prie elnio ir įsmeigė kak- 
lan peilį. Ylius tik porą kartų ko- 
jomis pusispardė, sustenėjo ir pa- 
kibo negyvas tarp pušų. 

Ilgą laiką rudojo Jokūbo šei- 
ma turėjo ko valgyti. 

Iš H. Lėns. 


„"Laiškelis „Varpeliui“ 


MANO „VARPELI“! 


Pirmais šio laiškelio žodžiais 
sveikinu Tave, Brangus Laikraštėli, 
ir linkiu, kad kuo daugiausia vaikų 
Tave skaitytų ir platintų. Aš Tave 
taip pat skaitau ir kas šeštadienis 
nekantriai laukiu, nes žinau, kad 
Tavyje rasiu naują pasaką, eilutę 
arba gražų paveiksliuką. 

Liūdna buvo, kai neturėjau sa- 
vo laikraštėlio! Niekur negalėjau 
pasiskaityti pasakų, eilučių ir lie- 


tuviškų dainelių. Vienintelė dabar 
mano paguoda esi Tu, „Varpeli“. 


O kaipgi aš apsidžiaugiau, per- 
skaičius Tavo pirmąjį numerį! Ro-- 
dos, visa gamta meiliau nusišyp- 
sojo. Aš pasižadėjau Tau, „Varpeli“, 
rašinėti eilutes, pasakas ir įvairias 
žineles. 


Niekuomet Taves neužmiršiu. 
Ir Tu, „Varpeli“, manęs neužmiršk! 


Tavo draugė ir skaitytoja 
Žydrūnė. 

Štai ir aš! 


Žinelės 


Marcinkonys. Liepos 28 d. pas 
mus buvo mūsų pirmoji išpažintis 
ir pirmoji  komunija. Mes buvome 
gražiau pasipuošę ir rimtai nusi- 
teikę. Kunigėlis ta proga mus ap- 
dovanojo gražiais paveikslėliais ir 
pavaišino savo darže. Su juo kartu 
nusifotografavome ir paprašėme 
„Varpelio“ įdėti. Štai pasižiūrėkite 
(229 pusl.), kiek mūsų daug. 

Marytė. 
Cololo ecole ojo ojo o oo 


TRUPINĖLIAI 


Ilgaamžis medis 


Kai kurie augalai, ypač medžiai, 
auga labai ilgai, 
metų. Portugalijoje auga alyvinis 
medis, turįs bene per 2000 metų. 

Medis turi apie pustrečio metro 
aukščio, už tai labai storas, — apie 


Leidėias atsakomasis redaktorius Liudvikas Cicėnas, 

9 metrus apglėbiamas. Jis dar vi- 
sai sveikas, veda vaišius; iš jo kai 
kuriais metais surėnkama apie 600 
kilogramų alyvų, iš jų išspaudžiama 
nuo 60 iki 70 litrų alyvos. 

Tokių senų alyvinių medžių yra 
ir daugiau, 


Paukščiai keistuoliai 


Yra paukščių, kurie vaikus peri 
šiaurės ašigalio apylinkėse ir iš- 
skrenda žiemą praleisti pietų aši- 
galio apylinkėse. Šie paukščiai per 
metus padaro 40 tūkstančių kilo- 
metrų kelio tik tam, kad galėtų pa- 
sprukti nuo žiemos šalčių, kurie 
būna dideli prie ašigalių. 


OSCTOOTDSTODSTHDSTDCTDO 


ŽAIDIMAI 


Garnys miega 
Žaidikų skaičius iki 15. Visi jie 
sustoja ratu. Vienas žaidėjas eina 
į vidurį ir gaudo nemiegantį, nes 
visi žaidikai turi vaizduoti. miegantį 
garnį. Visi pakelia dešinę koją ir 
dešine ranka per kojos apačią pai- 
ma ir laiko nosį. Kuris žaidėjas 
taip nedaro, reiškia, jis nemiega. 
Vidurinis stengiasi jį paliesti, Ta- 
čiau negalima paliesti, kai laiko 
nosį. Palietus vidurinysis su pa- 
leistuoju keičiasi vietomis, 
Žaidėjęs, buvęs 2 kartu viduri- 
niu, išeina iš žaidimo.  Žaidikas, 
stovėdamas ant vienos kojos, ne- 
gali įsitverti savo kaimyno ar šiaip 
kokio daikto. 
ojojoj o 10 o| o o o o oO: 


LAIŠKŲ DĖŽUTĖ. 


Žydrūnei. Pasaką ir eilutes gavome. 
Ačiū, pasinaudosime. Prašome neužmir- 
šti pasižadėjimo. 

Danutei. Gavome, ačiu. pasinaudo- 
sime. Prašome mūsų neužmiršti ir ra- 
šinėti. 

Vilnius „RUCH“ spaustuvė 


